

На основу члана 5. Правилника о раду Комисије за избор станова

КОМИСИЈА ЗА ИЗБОР СТАНОВА КОЈИ СЕ ПРИБАВЉАЈУ У ЈАВНУ СВОЈИНУ РЕПУБЛИКЕ СРБИЈЕ ЗА ДОДЕЛУ ИЗАБРАНИМ КОРИСНИЦИМА У ОКВИРУ РЕГИОНАЛНОГ СТАМБЕНОГ ЗБРИЊАВАЊА У СРБИЈИ-ПОТПРОЈЕКАТ 9-КОМПОНЕНТА 1б

објављује

**ОБАВЕШТЕЊЕ О ОБЈАВЉИВАЊУ** **ЈАВНОГ ПОЗИВА БР. RHP-W9-PA/PC1-2020**

за прибављање непокретности-станова у јавну својину Републике Србије

на територији града Београд.

Предмет Јавног позива је прибављање 60 (шездесет) станова у јавну својину Републике Србије, за потребе Комесаријата за избеглице и миграције Републике Србије, намењених решавању стамбених потреба избеглица на територији **града Београд.**

Право учешћа имају сва правна и физичка лица која испуњавају услове из Јавног позива.

Јавни позив са прилозима ће бити објављен дана 5. октобра 2020. године

Јавни позив ће бити објављен на интернет страни „Јединице за управљање пројектима у јавном сектору” д.о.о. Београд (www.piu.rs), Републичке дирекције за имовину Републике Србије ([www.rdi.gov.rs](http://www.rdi.gov.rs)) и Комесаријата за избеглице и миграције Републике Србије ([www.kirs.gov.rs](http://www.kirs.gov.rs)), као и на огласној табли Комесаријата за избеглице и миграције Републике Србије, „Јединице за управљање пројектима у јавном сектору“ д.о.о. Београд и града Београд.

Прилог уз Јавни позив (Образац 1- Образац понуде) се може преузети у писарници и на интернет страници „Јединице за управљање пројектима у јавном сектору“ д.о.о. Београд, Комесаријата за избеглице и миграције Републике Србије и града Београд.

КОМИСИЈА ЗА ИЗБОР СТАНОВА